ARRONDO ALDASORO (EH Bildu, 2014-12-12):
Horrela da zuk esan duzuna sailburu jauna. Horrela da. Zuk adierazitakoa egia da. Ez zenuen ezagutzen esan zenuen eta ez zeunden ados horrekin.
Baina hori esanda, guk jarraitzen dugu esaten egindakoa eta egindakoa bereziki ez hainbeste edo bakarrik esandakoa, ez dela nahikoa. Ez dela nahikoa ondoren nahiz eta egoera larria izan elkarrizketa maila deitzeko erabakia hartzen da eta bide hori erabiltzeko erabakia hartzen da teorian horrelako basakeri bati edo astakeri bati aurre egiteko.
Ez da nahikoa guretzat gaia itxitzat emateko eta esan dezakegu maila batean erabili dela edo erabilitako bideak berriro ere Confebaski aurpegia garbitzen laguntzen diola maila batean. Zuk diozu "si el documento fuera cierto" eta guk dugu.
Confebask-ek ez du publikoa egin Madrilen aurkeztutako alegazioak. Confebask-ek esan du txostena ez dela Madrilera bidali zena, baina zein da bidali dena? Jaurlaritzak badu? Ezagutzen du? Gizarteak ez. Jendarteak ez. Uste dut maila honetan Confebask-ek ez duela sinesgarritasunik.
Ezagutzen duguna da Confebask-en aurpegi gordinena. Lehen esan dut ere, adibide xume bat bakarrik ipiniko dut. Lan erreforma ezartzearen ondorioz 350.000 langile daude gaur Araban, Gipuzkoan eta Bizkaian lan hitzarmenik gabe. Eta Jaurlaritza ez da gai izan egoera horri aurre egiteko eta Patronalari aurre egiteko.
Badago beste datu bat mahai gainean ipini behar duguna. Nola izan dugu guzti honen berri. Ba LAB eman zuen horren berri, zuk ere esan duzu, ELAk gauza bera egin zuen dokumentua ezagutu ondoren. Eta inork ez balu gaia atera, ELA eta LABek ez bazuten horren berri izan, jakingo genuen Confebask zertan zebilen?
Jakingo genuen alegazioak egiten ari zela Madrilen lege horri? Jaurlaritzak jakingo zuen, izango zuen horren berri? Zu zeuk esan duzu ez zenuela, ez zenekizula ezer. Beraz, harrapatua izan da, Confebask harrapatua izan da. Fidagarria da patronal hori? Ez.
Baina hala ere, eta errepikatuko dut lehen esandakoa, Jaurlaritzak babesa ematen dio. Eta babesa eman dio elkarrizketa sozialeko mailaren bitartez kasu honetan ere bai. Berriro ere botere politikoak babestu egiten du Patronalak.
Mahaia deitzen da kontutan hartu gabe egoera, egoeraren larritasuna. Eta maila batean itxurakeri bat egiten da eta ez da serioa gure ikuspuntutik. Eta ezin da ontzat eman gaia itxita dagoenik.
Nolabait elkarrizketa maila deitua izana badu zer ikusirik Jaurlaritzarentzat eta sailburuarentzat ere obsesio bihurtu den gai batekin, eta da elkarrizketa mahaia deitua izango da bai ala bai, edozein kasutan. Ez dakigu oso ondo zertarako.
Irakurtzen baldin badugu lehendakari jaunak igandeko Deian esandakoan ba benetan nahiko patetikoa iruditzen zaigu. Esaten zuen: "Es importante mostrar la voluntad de sentarse en una mesa para dialogar e intentar compartir un diagnóstico de la situación. Fijar los objetivos conjuntos que deberíamos tener y ver las condiciones de trabajo en el conjunto de los trabajadores en Euskadi. Espero que podamos avanzar".
Hori dena da egin behar dena elkarrizketa mailan? Ez dugu diagnostiko bat? Ez dakigu nola dagoen langileria, zer gertatzen ari den gure herrian? Guk esango genuke baietz. Horregatik, eta denbora aurrera doanez, guretzat ez da nahikoa egindakoa.
Gurea egiten dugu ELA eta LAB sindikatuak Legebiltzarrean erroldatutako mozio proposamena eta Jaurlaritzari eskatzen diogu behingoz Confebask Patronala babestu beharrean orain arte egin duen bezala, aurre egin diezaiola. Horrelako jarrera antidemokratikoak ezin dira babestu ez elkarrizketa sozialeko maila deituta eta ezta orain arte egindakoa nahikotzat emanda ere.
Beraz espero dugu aukera izatea mozio eztabaidaren inguruan zerbait gehiago bai adostea Legebiltzar honetan.
Eskerrik asko.